Et billede, der indeholder par, forskellig, gruppe, bord

Automatisk genereret beskrivelse­­Vejledning Læsedysten

Vælg mellem 3 forskellige versioner   
  
Alder: ca. 6 – 9 år (børn i indskolingen)

Antal:mindst 5 deltagere, max 30 (en klasse)

Varighed: ca. 45 minutter – 2 timer (Kan justeres i tid efter behov)  
  
Med Læsedysten dyster børnene mod sig selv og hinanden i en række læseudfordringer med fokus på lyst og glæde. Læsedysterne kan strækkes i omfang og varighed efter behov.  
  
Til brug i skolen kan man vælge mellem tre forskellige versioner; Mini læsedysten der har 10 udfordringer, Den lille læsedyst med 16 udfordringer og Vores egen læsedyst med 10 udfordringer, som læreren eller børnene laver til hinanden.

**Mini læsedysten**Varighed**:** ca. 45 minutter (kan justeres i tid efter behov)  
10 udfordringer  
- Print/kopier *Mini læsedysten* til alle børn i klasser  
- Inddel børnene i par og lad dem sammen løse alle udfordringer eller op til 25 point.  
- Uddel gerne små præmier, når alle har været igennem dysten fx en pakke rosiner, et klistermærke, en børnetatoo, en hoppebold, et badge, en pakke rosiner osv.

**Den lille læsedyst**Varighed**:** ca. 1½ time evt. hen over en uge (kan justeres i tid efter behov)  
16 udfordringer  
- Print/kopier *Den lille læsedyst* til alle børn i klassen.   
- Inddel børnene i par.   
- Afsæt evt. to tidspunkter hen over ugen til aktiviteten evt. med afslutning på læsedagen.   
- Lad børnene løse alle udfordringer eller op til 50 point.  
- Uddel gerne små præmier, når alle har været igennem dysten fx en pakke rosiner, et klistermærke, en børnetatoo, en hoppebold, et badge, en pakke rosiner osv.

**Vores egen læsedyst**Varighed: ca. 2 timer evt. hen over en uge (kan justeres i tid efter behov)  
10 udfordringer (lav selv)  
- Print/kopier *Vores egen læsedyst* i pdf-udgaven til alle børn i klassen.   
- Inddel klassen i par og lad parrene udfylde et ark med sjove læseudfordringer til en andet par.  
- Godkend alle læsedysterne.   
- Byt læsedysterne rundt imellem parrene og lad dem klare alle udfordringerne eller op til mindst 25 point.  
- Uddel gerne små præmier, når alle har været igennem dysten fx en pakke rosiner, et klistermærke, en børnetatoo, en hoppebold, et badge, en pakke rosiner osv.

*Vores egen læsedyst* findes også i en publisher udgave med tekstfelter hvor man som lærer eller PLC medarbejder, kan lave egne udfordringer til klassen der passer til netop til jer og jeres skolebibliotek. Man kan også vælge at lave udfordringer der passer til et bestemt tema.   
